CELEX: C2007/223/06
Language: fi
Date: 2007-09-22 00:00:00
Title: Asia C-327/07 P: Valitus, jonka Bolloré SA on tehnyt 13.7.2007 yhteisöjen ensimmäisen oikeusasteen tuomioistuimen (viides jaosto) yhdistetyissä asioissa T-109/02 (Bolloré v. komissio), T-118/02 (Arjo Wiggins Appleton v. komissio), T-122/02 (Mitsubishi HiTec Paper Bielefeld v. komissio), T-125/02 (Papierfabrik August Koehler v. komissio), T-126/02 (M-real Zanders v. komissio), T-128/02 (Papeteries Mougeot v. komissio), T-129/02 (Torraspapel v. komissio), T-132/02 (Distribuidora Vizcaína de Papeles v. komissio) ja T-136/02 (Papelera Guipuzcoana de Zicuñaga v. komissio), 26.4.2007 antamasta tuomiosta

22.9.2007   
            
            
               FI
            
            
               Euroopan unionin virallinen lehti
            
            
               C 223/6
            
         Valitus, jonka Bolloré SA on tehnyt 13.7.2007 yhteisöjen ensimmäisen oikeusasteen tuomioistuimen (viides jaosto) yhdistetyissä asioissa T-109/02 (Bolloré v. komissio), T-118/02 (Arjo Wiggins Appleton v. komissio), T-122/02 (Mitsubishi HiTec Paper Bielefeld v. komissio), T-125/02 (Papierfabrik August Koehler v. komissio), T-126/02 (M-real Zanders v. komissio), T-128/02 (Papeteries Mougeot v. komissio), T-129/02 (Torraspapel v. komissio), T-132/02 (Distribuidora Vizcaína de Papeles v. komissio) ja T-136/02 (Papelera Guipuzcoana de Zicuñaga v. komissio), 26.4.2007 antamasta tuomiosta
   (Asia C-327/07 P)
   (2007/C 223/06)
   Oikeudenkäyntikieli: ranska
   Asianosaiset
   
      Valittaja: Bolloré SA (edustajat: asianajajat C. Momège ja P. Gassenbach)
   
      Muu osapuoli: Euroopan yhteisöjen komissio
   Vaatimukset
   
               —
            
            
               valituksenalainen tuomio on kumottava sikäli kuin siinä yhtäältä loukataan Bolloré SA:n puolustautumisoikeuksia ja syyttömyysolettamaa ja toisaalta arvioidaan virheellisesti rikkomisen keston osoittamisessa käytettyjä todisteita
            
         
               —
            
            
               yhteisöjen tuomioistuimen on ratkaistava yhteisöjen tuomioistuimen perussäännön 61 artiklan mukaisesti lopullisesti asia T-109/02 ja tässä yhteydessä kumottava EY:n perustamissopimuksen 81 artiklan ja ETA-sopimuksen 53 artiklan mukaisesta menettelystä (asia COMP/E 1/36.212 — Itsejäljentävä paperi) 20.12.2001 tehty komission päätös 2004/337/EY (1) sikäli kuin se koskee Bolloré SA:ta tai ainakin alentaa komission Bolloré SA:lle määräämien ja ensimmäisen oikeusasteen tuomioistuimen vahvistamien sakkojen määrää
            
         
               —
            
            
               mikäli yhteisöjen tuomioistuin ei ratkaise lopullisesti esillä olevaa asiaa, sen on määrättävä oikeudenkäyntikuluista päätettäväksi myöhemmin ja palautettava asia ensimmäisen oikeusasteen tuomioistuimeen uudelleen tutkittavaksi yhteisöjen tuomioistuimen antaman tuomion mukaisesti
            
         
               —
            
            
               komissio on velvoitettava työjärjestyksen 69 artiklan mukaisesti korvaamaan oikeudenkäyntikulut sekä ensimmäisen oikeusasteen tuomioistuimessa että yhteisöjen tuomioistuimessa.
            
         Oikeudelliset perusteet ja pääasialliset perustelut
   Kantaja vetoaa valituksensa tueksi kahteen valitusperusteeseen.
   Ensimmäinen valitusperuste koostuu kahdesta osasta ja valittaja väittää siinä yhtäältä, että ensimmäisen oikeusasteen tuomioistuin on loukannut puolustautumisoikeuksien kunnioittamista koskevaa perusoikeutta jättämällä riidanalaisen päätökseen kumoamatta, vaikka se on samassa tuomiossa todennut, ettei kantaja voinut väitetiedoksiannon perusteella saada selvyyttä väitteistä, jotka koskivat sen välitöntä osallistumista rikkomiseen, tai edes niistä tosiseikoista, joihin komissio vetosi tämän väitteen tueksi, ja näin kantaja ei ole voinut hoitaa puolustustaan tehokkaasti hallinnollisen menettelyn kuluessa.
   Toisaalta puolustautumisoikeuksia on loukattu myös sikäli kuin ensimmäisen oikeusasteen tuomioistuin totesi, että niillä sääntöjenvastaisuuksilla, joihin komissio oli syyllistynyt, ei voitu perustella riidanalaisen päätöksen kumoamista, koska mainituilla sääntöjenvastaisuuksilla ei ollut ollut ratkaisevaa vaikutusta kyseisen päätöksen päätösosaan. Valittajan mukaan väitetiedoksiannolla on yhteisön kilpailuoikeudessa niin merkittävä rooli, että niiden väitetiedoksiantoa koskevien sääntöjen noudattamatta jättäminen, jotka koskevat vastuun yksilöintiä ja määrittämistä, olisi väistämättä tullut johtaa riidanalaisen päätöksen kumoamiseen.
   Toisessa kanneperusteessaan valittaja väittää lisäksi, että määrittäessään rikkomisen kestoa ja tämän perusteella Bollorélle määrättävien sakkojen määrää, ensimmäisen oikeusasteen tuomioistuin yhtäältä loukkasi syyttömyysolettamaa, koska se perusti arviointinsa toteennäyttämättömiin seikkoihin, ja toisaalta arvioi virheellisesti todisteita, jotka koskevat erään toisen yhtiön (Arjo Wiggins Appleton) lausumille annettavaa näyttöarvoa ja Association européenne des producteurs européens de papier autocopiant -nimisen yhdistyksen Zürichissä 23.1.1992 pitämän tapaamisen väitetysti kilpailunvastaista tarkoitusta.
   
      (1)  EYVL 2004, L 115, s. 1.